આપના નેતા સંજયસિંહે જણાવ્યું કે, ગુજરાતમાં જનતાને હવે ભાજપ પરથી વિશ્વાસ ઉઠી ગયો છે. દિલ્હીની જેમ ગુજરાતમાં પણ આપ જનસમર્થન મેળવવા પ્રયત્નશીલ છે. મોંઘવારી , જૂઠા વચનો સહિતના મુદ્દે ભાજપને ફટકો પડયો છે. સ્થાનિક સ્વરાજ્યની ચૂંટણીમાં ભાજપથી કંટાળી હારીથાકીને મતદારોએ મજબૂરીમાં કોંગ્રેસને મત આપ્યાં છે. દિલ્હીમાં આપે જ કહ્યું હતું તે કરી દેખાડયું છે. આગામી વિધાનસભાની ચૂંટણીમાં ગુજરાતમાં ભાજપના મજબૂત વિકલ્પરૃપે આમ આદમી પાર્ટી હશે. આપના નેતા આશુતોષે તો બેઇમાન ભગાવો, ગુજરાત બચાવોનો નારો આપતાં જણાવ્યું કે, સ્થાનિક સ્વરાજયની ચૂંટણી પરિણામો ભાજપનો સફાયો થયો છે ત્યારે ગુજરાતમાં આપના સંગઠનને વધુ મજબૂત બનાવાશે.પાર્ટીના ટોચના નેતાઓ રાજ્યના કાર્યકર્તાઓને માર્ગદર્શન આપશે.આપ અત્યારથી જ ૨૦૧૭ની ચૂંટણીઓની તૈયારીમાં લાગી પડયું છે.